20 એપ્રિલની સ્થિતિએ સમગ્ર રાજ્યમાં પાણીનો જથ્થો માત્રને માત્ર 32.19 ટકા જ બચ્યો છે. આવા સંજોગોમાં રાજ્યનાં મોટા ડેમોમાં બચેલા પાણીની ટકાવારી તરફ નજર કરીએ તો તમને ખ્યાલ આવશે કે ગુજરાત પાસે કેટલું પાણી છે. ગુજરાત માટે હાલ આ સમય કપરો કહી શકાય. કારણ કે, રાજ્યમાં પાણીનો જથ્થો માત્ર 32.19 ટકા બચ્યો છે. 32.19 ટકા પાણીમાં 50 દિવસ હજી વિતાવવાના છે. સૌથી ઓછુ 15.64 ટકા પાણી કચ્છમાં બચ્યું છે. જ્યારે કે, સૌરાષ્ટ્રમાં 20.42 ટકા પાણી, ઉત્તર ગુજરાતમાં 30.82 ટકા પાણી, દક્ષિણ ગુજરાત 31.53 ટકા પાણી, મધ્ય ગુજરાતમાં 51.70 ટકા પાણી બચ્યું છે. નર્મદા ડેમમાં પણ 31.96 ટકા પાણી બચ્યું છે. આગામી દિવસોમાં પાણીનો આ જથ્થો વધુ ઘટશે તેવું લાગે છે. અને જો ચોમાસુ લંબાશે તો પાણી માટે વલખા મારવા પડશે તેવી પરિસ્થિતિ સર્જાશે.